-----------------------------------------------------------------------
  สรุปสาระสำคัญของสัญญาที่เกี่ยวกับการประกอบธุรกิจของกลุ่มทรู

  -----------------------------------------------------------------------

1. สัญญาร่วมการงานฯ ระหว่าง ทีโอที (องค์การโทรศัพท์แห่งประเทศไทย ในขณะนั้น) และ
บริษัทฯ (บริษัท ซี พี
เทเลคอมมิวนิเคชั่น จำกัด ในขณะนั้น) เมื่อวันที่ 2 สิงหาคม 2534 และแก้ไขเมื่อวันที่ 8 กันยายน
2538 โดยสัญญา
ร่วมการงานฯ มีกำหนดเวลา 25 ปี นับแต่วันที่ 31 ธันวาคม 2535 หรือวันที่ ทีโอที
ได้รับมอบอุปกรณ์ในระบบงวดแรกจากบริษัทฯ (วันที่ 29 ตุลาคม 2535)
แล้วแต่วันใดจะถึงกำหนดก่อน (วันที่ 29 ตุลาคม 2535 - วันที่ 29 ตุลาคม 2560)

สัญญาร่วมการงานฯ มีวัตถุประสงค์เพื่อ
ขยายบริการโทรศัพท์พื้นฐานในพื้นที่เขตโทรศัพท์นครหลวงจำนวน 2 ล้าน และ 6 แสนเลขหมาย
(เป็นไปตามลำดับของสัญญาร่วมการงานฯ ข้างต้น) โดยลักษณะของสัญญาร่วมการงานฯ
เป็นลักษณะของ Built-Transfer-Operate (BTO) โดย บริษัทฯ มีหน้าที่
จัดหาและโอนกรรมสิทธิ์ของอุปกรณ์ในระบบให้แก่ ทีโอที โดยอุปกรณ์ในระบบ
ตามสัญญาร่วมการงานฯ ได้ระบุไว้ในนิยามศัพท์ สัญญาข้อ 1 “อุปกรณ์ในระบบ” ซึ่งหมายถึง
อุปกรณ์ต่างๆ
ในโครงข่ายบริษัทที่ประกอบเข้าเป็นระบบโทรคมนาคมและอุปกรณ์อื่นใดที่นำมาใช้ร่วมในระบบ อาทิ
อุปกรณ์เครื่องชุมสาย โครงข่ายตอนนอก
โครงข่ายต่อผ่านท้องถิ่นที่บริษัทจะจัดหาและโอนกรรมสิทธิ์ให้ ทศท
ตามรายละเอียดในเอกสารแนบท้ายหมายเลข 5
และตามที่คู่สัญญาจะพิจารณาตกลงแก้ไขเปลี่ยนแปลงเป็นคราวๆ ไป” ซึ่งบริษัทฯ
ต้องส่งมอบอุปกรณ์ในระบบที่ติดตั้งแล้วเสร็จให้แก่ ทีโอที
และให้อุปกรณ์ในระบบดังกล่าวตกเป็นกรรมสิทธิ์ของ ทีโอที ทันที และตลอดระยะเวลาตามสัญญานี้
บริษัทฯ ต้องบำรุงรักษาอุปกรณ์ในระบบที่ยกให้เป็นกรรมสิทธิ์ของ ทีโอที
ให้อยู่ในสภาพใช้งานได้ดีตลอดเวลาในระดับที่ไม่ต่ำกว่ามาตรฐานที่ ทีโอที ใช้อยู่ในโครงข่าย ทีโอที

จากการทำสัญญาร่วมการงานฯ ดังกล่าว บริษัทฯ มีสิทธิ ดังนี้

  - สิทธิที่จะใช้ ครอบครอง และบำรุงรักษาอุปกรณ์ในระบบ ที่ดิน อาคาร
  และทรัพย์สินอื่นใดที่บริษัทฯ ได้จัดหามาและโอนกรรมสิทธิ์ให้แก่ ทีโอที หรือโอนสิทธิการเช่าให้แก่
  ทีโอที แล้วแต่กรณี สิทธิในการแสวงหาประโยชน์จากอุปกรณ์ในระบบ ที่ดิน
  อาคารและทรัพย์สินอื่นใดตามสัญญา

  - สิทธิได้รับผลประโยชน์ตอบแทน ตามที่ บริษัทฯ จะได้ทำความตกลงกับ ทีโอที
  กรณีบุคคลอื่นนำบริการพิเศษมาผ่านโครงข่ายบริษัทฯ

  - สิทธิได้รับผลประโยชน์ตอบแทน ตามที่ บริษัทฯ จะได้ทำความตกลงกับ ทีโอที กรณี ทีโอที
  นำบริการพิเศษมาใช้ผ่านโครงข่ายบริษัทฯ

  - สิทธิที่จะได้รับค่าเสียหาย หรือ ค่าชดเชย กรณี ทีโอที ตัดทอนสิทธิของบริษัทฯ

  - สิทธิที่สามารถใช้ที่ดิน อาคาร และวัสดุอุปกรณ์ต่างๆ ของ ทีโอที เท่าที่ ทีโอที
  จะพิจารณาอนุญาตโดย
  ไม่เสียค่าใช้จ่าย

จากการดำเนินการตามสัญญาร่วมการงานฯ นั้น ทีโอที จะเป็นผู้ดำเนินการเก็บเงินจากผู้เช่า
(ผู้ใช้บริการ) โดยเงินค่าบริการในส่วนของโทรศัพท์ 2 ล้านเลขหมาย ทีโอที
จะแบ่งรายได้ที่ได้รับจริงก่อนหักค่าใช้จ่ายให้บริษัทฯ ในอัตราร้อยละ 84 และ
เงินค่าบริการในส่วนของโทรศัพท์ 6 แสนเลขหมาย ทีโอที
จะแบ่งรายได้ที่ได้รับจริงก่อนหักค่าใช้จ่ายให้บริษัทฯ ในอัตราร้อยละ 79

สิทธิในการบอกเลิกสัญญาร่วมการงานฯ

  - ทีโอที มีสิทธิบอกเลิกสัญญาในกรณีต่อไปนี้ โดยก่อนใช้สิทธิบอกเลิกนี้ ทีโอที
  จะมีหนังสือถึงบริษัทฯ ล่วงหน้าไม่น้อยกว่า 1 เดือน แต่หากเป็นกรณีที่แก้ไขได้ ทีโอที
  จะมีหนังสือบอกกล่าวมาที่บริษัทฯ ให้ปฏิบัติให้ถูกต้อง หรือปรับปรุงภายในเวลาที่ ทีโอที กำหนด
  แต่ต้องไม่น้อยกว่า 6 เดือน หากบริษัทฯ ไม่สามารถปรับปรุงได้ในเวลา ทีโอที มีสิทธิบอกเลิกได้

- บริษัทฯ ทำผิดกฎหมายเกี่ยวกับการป้องกันภัยพิบัติสาธารณะ หรือความมั่นคงของรัฐ

- บริษัทฯ ถูกศาลมีคำสั่งพิทักษ์ทรัพย์เด็ดขาดในคดีล้มละลาย

- บริษัทฯ จงใจผิดสัญญาในสาระสำคัญอย่างต่อเนื่อง

  - บริษัทฯ ไม่มีสิทธิเลิกสัญญา เว้นแต่กรณีต่อไปนี้ โดยก่อนใช้สิทธิบอกเลิกสัญญา บริษัทฯ
  ต้องมีหนังสือบอกกล่าว ทีโอที ให้ทำการแก้ไขหรือปฏิบัติให้ถูกต้อง ภายในเวลาที่บริษัทฯ กำหนด
  แต่ต้องไม่น้อยกว่า 6 เดือน หาก ทีโอที ไม่สามารถปรับปรุงหรือแก้ไข บริษัทฯ
  จะแจ้งเป็นหนังสือบอกเลิกไปยัง ทีโอที

  - ทีโอที จงใจผิดสัญญาในสาระสำคัญอย่างต่อเนื่อง จนเป็นเหตุให้บริษัทฯ
  ไม่อาจปฏิบัติตามสัญญาได้

  - รัฐบาล หน่วยงานของรัฐ หรือ ทีโอที ยกเลิกสิทธิหรือดำเนินการอย่างใดเป็นเหตุให้บริษัทฯ
  เสื่อมสิทธิมีผลกระทบกระเทือนต่อการดำเนินงานของบริษัทฯ อย่างมาก
  จนไม่สามารถประกอบกิจการตามสัญญาได้

- บริษัทฯ ไม่ได้รับเงินส่วนแบ่งที่เกี่ยวข้องหรือเงินอื่นใดตามที่ระบุในสัญญา

2.
สัญญาอนุญาตให้ดำเนินกิจการให้บริการให้เช่าวงจรสื่อสัญญาณความเร็วสูงผ่านโครงข่ายมัลติมีเดีย
ระหว่าง ทีโอที (องค์การโทรศัพท์แห่งประเทศไทย ในขณะนั้น) และ ทรู มัลติมีเดีย (บริษัท
เอเซีย มัลติมีเดีย จำกัด ในขณะนั้น) (“สัญญาฯ”) สัญญาฯ นี้ทำเมื่อวันที่ 20 ตุลาคม 2540
โดยมีกำหนดเวลา 20 ปี โดยเริ่มนับตั้งแต่วันที่ลงนามในสัญญาฯ

สัญญาฯ มีวัตถุประสงค์เพื่อ ดำเนินกิจการให้บริการให้เช่าวงจรสื่อสัญญาณความเร็วสูงทั้งระบบ
Digital และ Analog เพื่อให้บริการแก่ผู้ใช้บริการทั่วไป และผู้มีสิทธิ และ/หรือ
ได้รับสิทธิเป็นผู้ดำเนินการให้บริการผ่านโครงข่ายมัลติมีเดีย โดยลักษณะของสัญญาฯ เป็นลักษณะของ
Built-Transfer-Operate (BTO) โดย ทรู มัลติมีเดีย
มีหน้าที่ต้องโอนกรรมสิทธิ์ในเครื่องมือและอุปกรณ์ในระบบที่ทรู มัลติมีเดีย
ติดตั้งเพิ่มเติมขึ้นจากโครงข่ายมัลติมีเดียที่ใช้ในการให้บริการตามสัญญาให้ตกเป็นกรรมสิทธิ์ของ
ทีโอที และ ทรู มัลติมีเดีย
ต้องทำการบำรุงรักษาบรรดาเครื่องมือและอุปกรณ์ในระบบซึ่งเป็นกรรมสิทธิ์ของ ทีโอที
ให้อยู่ในสภาพใช้งานได้ดีตลอดเวลา หากอุปกรณ์หรือชิ้นส่วนใดสูญหายหรือเสียหายจนใช้การไม่ได้
ทรู มัลติมีเดีย ต้องจัดหามาเปลี่ยนทดแทนหรือซ่อมแซมให้อยู่ในสภาพใช้การได้ดี
ในการดำเนินการตามสัญญาฯ นี้ ทรู มัลติมีเดีย ได้จัดสรรหุ้นของทรู มัลติมีเดีย จำนวน
18,525,000 หุ้นให้แก่ ทีโอที โดย ทีโอที ไม่ต้องชำระค่าหุ้นดังกล่าว

จากการทำสัญญาฯ ทรู มัลติมีเดีย มีสิทธิ ดังนี้

  - สิทธิแต่เพียงผู้เดียวในการครอบครองทรัพย์สินที่ตกเป็นกรรมสิทธิ์ของ ทีโอที

  - สิทธิใช้พื้นที่ภายในอาคารของ ทีโอที ที่จะทำการติดตั้งระบบวงจรความเร็วสูง

  - สิทธิเช่าโครงข่ายของ ทีโอที ตามอัตราที่ ทีโอที กำหนดเพื่อนำไปให้บริการ

  - สิทธิในการเชื่อมต่อโครงข่ายเข้ากับชุมสายและโครงข่ายโทรคมนาคมของ ทีโอที

สิทธิในการบอกเลิกสัญญาฯ ตามสัญญาฯ ทีโอที มีสิทธิบอกเลิกสัญญาฯได้ หากทรู มัลติมีเดีย
ไม่สามารถดำเนินกิจการงานตามสัญญานี้ตามปกติธุระ หรือปฏิบัติผิดสัญญาข้อหนึ่งข้อใด

3. สัญญาให้ดำเนินการให้บริการวิทยุคมนาคมระบบเซลลูล่า Digital PCN (Personal
Communication Network) 1800 (“สัญญาให้ดำเนินการฯ”) ระหว่าง CAT Telecom
(การสื่อสารแห่งประเทศไทย ในขณะนั้น) และ ทรูมูฟ (บริษัท ไวร์เลส คอมมูนิเคชั่นส์ เซอร์วิส
จำกัด ในขณะนั้น) เมื่อวันที่ 20 มิถุนายน 2539 โดยมีกำหนดระยะเวลา 17 ปี (วันที่ 20
มิถุนายน 2539 - วันที่ 15 กันยายน 2556) และแก้ไขครั้งที่ 1 เมื่อวันที่ 23 กุมภาพันธ์ 2543
และแก้ไขครั้งที่ 2 เมื่อวันที่ 8 กันยายน 2543

โดยสัญญาให้ดำเนินการฯ มีวัตถุประสงค์ เพื่อ
ดำเนินการจัดการให้มีและให้บริการวิทยุคมนาคมระบบเซลลูล่า Digital PCN (Personal
Communication Network) 1800 ในช่วงคลื่นความถี่วิทยุคมนาคม ระหว่าง 1710 MHz ถึง
1722.6 MHz และ 1805 MHz ถึง 1817.6 MHz ในพื้นที่ต่างๆ ทั่วประเทศ
โดยสัญญาให้ดำเนินการมีลักษณะของ Built-Transfer-Operate (BTO) โดย ทรูมูฟ
มีหน้าที่ในการสร้างและโอน เครื่องและอุปกรณ์ทั้งหมด ซึ่งประกอบด้วยเครื่องอุปกรณ์ชุมสาย
ระบบควบคุม ระบบ Billing ระบบเชื่อมโยง เครื่องและอุปกรณ์สถานีเครือข่าย
เครื่องมือและอุปกรณ์ตรวจซ่อม เครื่องทดสอบและเครื่องอุปกรณ์อื่นๆ สำหรับ ให้บริการตามสัญญานี้
รวมทั้งอะไหล่ของเครื่องและอุปกรณ์ดังกล่าว รวมทั้ง ทรูมูฟ มีหน้าที่ในการจัดหาสถานที่ติดตั้ง /
เครื่องและอุปกรณ์ทั้งหมดในการใช้ให้บริการ พร้อมจัดทำประกันภัย
และดำเนินการจัดตั้งและขยายเครือข่าย และจัดให้บริการจัดการฝึกอบรมและดูงานให้เจ้าหน้าที่
ของCAT Telecom โดย ทรูมูฟ มีสิทธิในการให้บริการวิทยุคมนาคมระบบเซลลูล่า Digital PCN
(Personal Communication Network) 1800 ทั่วประเทศ

สำหรับผลประโยชน์ตอบแทนขั้นต่ำ และ ผลประโยชน์ตอบแทนตลอดอายุสัญญาเป็นรายปี
มีรายละเอียดดังนี้

  - ผลประโยชน์ตอบแทนขั้นต่ำตลอดอายุสัญญา รวมเป็นเงินไม่ต่ำว่า 5,046.08 ล้านบาท
  โดยแบ่งชำระเป็นรายปี

-   ปีที่ 1 (16 มิ.ย. 40 - 15 ก.ย. 40) 4.5 ล้านบาท

-   ปีที่ 2 (16 ก.ย. 40 - 15 ก.ย. 41) 16.58 ล้านบาท

-   ปีที่ 3 (16 ก.ย. 41 - 15 ก.ย. 42) ยกเว้นไม่ต้องชำระ

-   ปีที่ 4 (16 ก.ย. 42 - 15 ก.ย. 43) ยกเว้นไม่ต้องชำระ

-   ปีที่ 5 (16 ก.ย. 43 - 15 ก.ย .44) 15 ล้านบาท

-   ปีที่ 6 (16 ก.ย. 44 - 15 ก.ย. 45) 30 ล้านบาท

-   ปีที่ 7 (16 ก.ย. 45 - 15 ก.ย. 46) 45 ล้านบาท

-   ปีที่ 8 (16 ก.ย. 46 - 15 ก.ย. 47) 240 ล้านบาท

-   ปีที่ 9 (16 ก.ย. 47 - 15 ก.ย. 48) 280 ล้านบาท

-   ปีที่ 10 (16 ก.ย. 48 - 15 ก.ย. 49) 320 ล้านบาท

-   ปีที่ 11 (16 ก.ย. 49 - 15 ก.ย. 50) 350 ล้านบาท

-   ปีที่ 12 (16 ก.ย. 50 - 15 ก.ย. 51) 380 ล้านบาท

-   ปีที่ 13 (16 ก.ย. 51 - 15 ก.ย. 52) 580 ล้านบาท

-   ปีที่ 14 (16 ก.ย. 52 - 15 ก.ย. 53) 646 ล้านบาท

-   ปีที่ 15 (16 ก.ย. 53 - 15 ก.ย. 54) 679 ล้านบาท

-   ปีที่ 16 (16 ก.ย. 54 - 15 ก.ย. 55) 730 ล้านบาท

-   ปีที่ 17 (16 ก.ย. 55 - 15 ก.ย. 56) 730 ล้านบาท

  - ผลประโยชน์ตอบแทนตลอดอายุสัญญาเป็นรายปี
  คิดเป็นร้อยละของรายได้ตามเกณฑ์สิทธิจากการให้บริการตามสัญญานี้ ก่อนหักค่าใช้จ่าย ค่าภาษี
  และค่าธรรมเนียมต่างๆ ที่เกิดขึ้นจากการให้บริการนี้ ทั้งนี้ ค่าใช้จ่าย
  ที่ต้องจ่ายให้แก่ ทีโอที จะไม่นำมาคิดเป็นรายได้

-   ปีที่ 1 - 4 ร้อยละ 25

-   ปีที่ 5 - 10 ร้อยละ 20

-   ปีที่ 11 - 15 ร้อยละ 25

-   ปีที่ 16 - 17 ร้อยละ 30

สิทธิในการบอกเลิกสัญญาให้ดำเนินการฯ มีดังนี้

  - CAT Telecom บอกเลิกเนื่องจากทรูมูฟ ไม่ปฏิบัติตามสัญญา
  หรือปฏิบัติผิดสัญญาข้อใดข้อหนึ่งและทำให้ CAT Telecom ได้รับความเสียหาย และทรูมูฟ
  มิได้ดำเนินการแก้ไขให้แล้วเสร็จภายใน 90 วัน นับแต่วันที่ได้รับแจ้งเป็นหนังสือจาก CAT
  Telecom

  - ทั้ง 2 ฝ่ายตกลงกันเลิกสัญญา

  - CAT Telecom บอกเลิกสัญญา ในกรณีที่ทรูมูฟ
  ตกเป็นผู้ขาดคุณสมบัติตามกฎหมายว่าด้วยการประกอบธุรกิจของคนต่างด้าว และ CAT Telecom
  ได้แจ้งให้ทรูมูฟ ทราบเป็นหนังสือล่วงหน้าเป็นเวลาไม่น้อยกกว่า 90 วัน

หากมีการบอกเลิกสัญญาให้ดำเนินการฯ ทั้งในกรณีที่ CAT Telecom เป็นผู้บอกเลิกและกรณีที่ทรูมูฟ
เป็น
ผู้บอกเลิก

  - ทรูมูฟ ไม่มีภาระต้องจ่ายผลประโยชน์ตอบแทนขั้นต่ำ
  สำหรับระยะเวลาของสัญญาให้ดำเนินการฯ ที่เหลืออยู่

  - หากการเลิกสัญญาให้ดำเนินการฯ เกิดขึ้นโดยมิใช่ความผิดของ ทรูมูฟ แล้ว ทรูมูฟ
  ไม่มีหน้าที่ต้องชำระผลประโยชน์ตอบแทนขั้นต่ำ

  - กรณีการเลิกสัญญาให้ดำเนินการฯ เกิดจาก ทรูมูฟ แล้ว ทรูมูฟ
  ไม่มีหน้าที่ต้องชำระผลประโยชน์ตอบแทนขั้นต่ำ เพราะ ข้อกำหนดของสัญญาให้ดำเนินการฯ
  เป็นการประกันรายได้ให้แก่ CAT Telecom โดยกำหนดวิธีการคำนวณเป็นร้อยละ (เปอร์เซนต์)
  ของรายได้ เมื่อมีการเลิกสัญญาให้ดำเนินการฯ รายได้ที่เกิดขึ้นจึงเป็นศูนย์
  ผลประโยชน์ที่ต้องชำระต่อ CAT Telecom จึงคำนวณจาก ศูนย์ จึงไม่สามารถเรียกได้อีก

4. สัญญาร่วมดำเนินกิจการให้บริการโทรทัศน์ทางสายระบบบอกรับเป็นสมาชิก ระหว่าง อสมท
(องค์การสื่อสารมวลชนแห่งประเทศไทย ในขณะนั้น) และ ทรู วิชั่นส์ เคเบิ้ล (บริษัท
ไทยเคเบิ้ลวิชั่น จำกัด (มหาชน) ในขณะนั้น) โดยมีระยะเวลา 25 ปี นับตั้งแต่วันที่ 1 มกราคม
2538 ถึงวันที่ 31 ธันวาคม 2562 และมีการแก้ไขเพิ่มเติมครั้งที่ 1 เมื่อวันที่ 7 กันยายน 2537
มีการแก้ไขเพิ่มเติมครั้งที่ 2 เมื่อวันที่ 9 พฤศจิกายน 2537 แก้ไขเพิ่มเติมครั้งที่ 3
เมื่อวันที่ 17 เมษายน 2541 และ แก้ไขเพิ่มเติมครั้งที่ 4 เมื่อวันที่ 8 ตุลาคม 2552 และ
ข้อตกลงระหว่าง อสมท และ ทรู วิชั่นส์ เคเบิ้ล เมื่อวันที่ 8 ตุลาคม 2552

โดยสัญญานี้มีวัตถุประสงค์ เพื่อ ร่วมดำเนินกิจการให้บริการโทรทัศน์ทางสายระบบบอกรับเป็นสมาชิก
โดย ทรู วิชั่นส์ เคเบิ้ล
มีสิทธิในการดำเนินกิจการให้บริการโทรทัศน์ทางสายระบบบอกรับเป็นสมาชิก

โดย ทรู วิชั่นส์ เคเบิ้ล มีหน้าที่ต้องปฏิบัติตามสัญญา โดยต้องส่งมอบ
ทรัพย์สินทั้งหมดรวมทั้งส่งมอบอุปกรณ์เครื่องรับทั้งหมด ให้ อสมท ได้แก่ อุปกรณ์การขนส่ง ได้แก่
อุปกรณ์ Headend, อุปกรณ์ห้องส่ง ต้องมอบให้แก่ อสมท ภายใน 1 มกราคม 2538 ไม่ต่ำกว่า 50
ล้านบาท และต้องส่งมอบให้แก่ อสมท ภายใน 5 ปี นับจากวันที่ทำสัญญาแก้ไขเพิ่มเติมครั้งที่ 2 (9
พฤศจิกายน 2537) มีมูลค่าไม่น้อยกว่า 120 ล้านบาท และ อุปกรณ์การรับ ได้แก่ ระบบ Set Top
Converter ของสมาชิก ต้องส่งมอบให้เป็นกรรมสิทธิ์ของ อสมท เมื่อสิ้นสุดสัญญาลง โดย ทรู
วิชั่นส์ เคเบิ้ล เป็นผู้ต้องลงทุนทั้งหมดเพื่อใช้ในดำเนินกิจการไม่น้อยกว่า 100 ล้านบาท
เป็นค่าใช้จ่ายในการจัดหาเครื่องมืออุปกรณ์ต่างๆ และ หน้าที่ในการบำรุงรักษาอุปกรณ์และเครื่องมือ
ให้อยู่ในสภาพใช้งานได้ตลอดเวลา ซึ่งในการดำเนินการตามสัญญานี้ ทรู วิชั่นส์ เคเบิ้ล
ตกลงจ่ายค่าตอบแทนในการเข้าร่วมดำเนินกิจการเป็นเงินร้อยละ 6.5 ของรายได้ทั้งหมดแต่ละปี
ก่อนหักค่าใช้จ่ายใดๆ

สิทธิในการบอกเลิกสัญญา ตามสัญญากำหนดว่า หากทรู วิชั่นส์ เคเบิ้ล ไม่ปฏิบัติตามสัญญาในข้อหนึ่ง
ข้อใด อสมท จะแจ้งเป็นลายลักษณ์อักษรให้ปฏิบัติตามสัญญาให้ถูกต้องในเวลาอันสมควร หากทรู
วิชั่นส์ เคเบิ้ล
ไม่ยอมปฏิบัติให้ถูกต้องในเวลา ทรู วิชั่นส์ เคเบิ้ล ต้องแจ้งเหตุผลเป็นลายลักษณ์อักษรให้ อสมท
ทราบ เมื่อ อสมท พิจารณาคำชี้แจงแล้ว จะแจ้งให้ทรู วิชั่นส์ เคเบิ้ล
ทราบและปฏิบัติให้ถูกต้องในกำหนดเวลาอันควรอีกครั้ง หากทรู วิชั่นส์ เคเบิ้ล
ไม่ปฏิบัติให้ถูกต้องในกำหนดครั้งนี้ อสมท มีสิทธิเรียกค่าเสียหาย หรือ ให้งดให้บริการ
และ/หรือมีสิทธิบอกเลิกสัญญาได้ทันที และในกรณีถ้ามติ
ครม.เป็นว่ามีความจำเป็นเพื่อความมั่นคงของรัฐ อสมท
มีสิทธิบอกเลิกสัญญาทั้งหมดหรือบางส่วนได้โดยแจ้งให้ทรู วิชั่นส์ เคเบิ้ลทราบล่วงหน้าไม่น้อยกว่า
180 วัน

5. สัญญาร่วมดำเนินกิจการให้บริการโทรทัศน์ระบบบอกรับเป็นสมาชิก ระหว่าง อสมท
(องค์การสื่อสารมวลชนแห่งประเทศไทย ในขณะนั้น) และ ทรู วิชั่นส์ ( บริษัท อินเตอร์เนชั่นแนล
บรอดคาสติ้ง คอร์ปอร์เรชั่น จำกัด (มหาชน) ในขณะนั้น) โดยมีระยะเวลา 25 ปี นับตั้งแต่วันที่ 1
ตุลาคม 2532 ถึง วันที่ 30 กันยายน 2557 และมีการแก้ไขเพิ่มเติมครั้งที่ 1 เมื่อวันที่19
พฤษภาคม 2537 และ แก้ไขเพิ่มเติมครั้งที่ 2 เมื่อวันที่ 17 เมษายน 2541 แก้ไขเพิ่มเติมครั้งที่ 3
เมื่อวันที่ 8 ตุลาคม 2552 และ บันทึกข้อตกลงระหว่าง อสมท และ ทรู วิชั่นส์ เมื่อวันที่ 8 ตุลาคม
2552

โดยสัญญานี้มีวัตถุประสงค์ เพื่อร่วมดำเนินกิจการให้บริการโทรทัศน์ระบบบอกรับเป็นสมาชิก และทรู
วิชั่นส์ ได้สิทธิในการดำเนินกิจการให้บริการโทรทัศน์ระบบบอกรับเป็นสมาชิก
โดยมีหน้าที่ในการต้องลงทุนทั้งหมดเพื่อใช้ในการดำเนินกิจการไม่น้อยกว่า 50 ล้านบาท
เป็นค่าใช้จ่ายในการจัดหาเครื่องมืออุปกรณ์ต่างๆ
และต้องส่งมอบทรัพย์สินทั้งหมดรวมทั้งส่งมอบอุปกรณ์เครื่องรับทั้งหมด ให้ อสมท ได้แก่
อุปกรณ์การส่ง ได้แก่ อุปกรณ์เครื่องส่ง อุปกรณ์ห้องส่ง และสายอากาศภาคส่ง
เพื่อดำเนินการในระบบ MMDS โดยส่งมอบให้ อสมท ภายใน 180 วัน นับตั้งแต่วันทำสัญญา
(วันที่17 เมษายน 2532) โดยมีมูลค่ารวมไม่ต่ำกว่า 50 ล้านบาท
และต้องส่งมอบอุปกรณ์จากการขยายบริการตามสัญญาแก้ไขเพิ่มเติมครั้งที่ 1 ให้ อสมท ภายใน 3 ปี
นับจากวันทำสัญญา (วันที่ 19 พฤษภาคม 2537) มีมูลค่ารวมไม่น้อยกว่า 120 ล้านบาท และ
อุปกรณ์เครื่องรับ ได้แก่ ระบบสายอากาศของสมาชิก (Down Converter)
รวมทั้งอุปกรณ์ป้องกันไม่ให้ผู้อื่นที่มิใช่สมาชิกรับสัญญาณได้ ต้องส่งมอบให้เป็นกรรมสิทธิ์ของ อสมท
เมื่อสัญญาสิ้นสุดลง รวมทั้งหน้าที่ในการโอนสิทธิ์ในคลื่นความถี่ 2507 - 2514 MHz และ 2521 -
2528 MHz ที่ได้รับจากคณะกรรมการประสานงานและบริหารความถี่วิทยุแห่งชาติ และอีก 1
คลื่นความถี่ที่ได้รับจากคณะกรรมการประสานงานการจัดและบริหารคลื่นความถี่ให้ อสมท ภายใน
180 วัน (นับแต่วันที่ 17 เมษายน 2532) ซึ่งในการดำเนินการตามสัญญานี้ ทรูวิชั่นส์
ตกลงจ่ายค่าตอบแทนในการเข้าร่วมดำเนินกิจการเป็นเงินร้อยละ 6.5 ของรายได้ทั้งหมดแต่ละปี
ก่อนหักค่าใช้จ่ายใดๆ

สิทธิในการบอกเลิกสัญญาตามสัญญากำหนดว่าหาก ทรู วิชั่นส์ ไม่ปฏิบัติตามสัญญาในข้อหนึ่งข้อใด
อสมท จะแจ้งเป็นลายลักษณ์อักษรให้ปฏิบัติตามสัญญาให้ถูกต้องในเวลาอันสมควร หากทรูวิชั่นส์
ไม่ยอมปฏิบัติให้ถูกต้องในเวลา ทรู วิชั่นส์ ต้องแจ้งเหตุผลเป็นลายลักษณ์อักษรให้ อสมท ทราบ เมื่อ
อสมท พิจารณาคำชี้แจงแล้ว จะแจ้งให้ทรู วิชั่นส์
ทราบและปฏิบัติให้ถูกต้องในกำหนดเวลาอันควรอีกครั้ง หากทรูวิชั่นส์
ไม่ปฏิบัติให้ถูกต้องในกำหนดครั้งนี้ อสมท มีสิทธิเรียกค่าเสียหาย หรือ ให้งดให้บริการ
และ/หรือมีสิทธิบอกเลิกสัญญาได้ทันที และในกรณีถ้ามติ ครม.
เห็นว่ามีความจำเป็นเพื่อความมั่นคงของรัฐ อสมท
มีสิทธิบอกเลิกสัญญาทั้งหมดหรือบางส่วนได้โดยแจ้งให้ทรูวิชั่นส์ ทราบล่วงหน้าไม่น้อยกว่า 180 วัน

6. สัญญาเช่าเครื่องและอุปกรณ์วิทยุคมนาคมเพื่อให้บริการโทรศัพท์เคลื่อนที่ในระบบ HSPA
(“สัญญาเช่าเครื่องและอุปกรณ์ฯ”) ระหว่าง CAT Telecom ในฐานะผู้เช่า และ
บีเอฟเคทีในฐานะผู้ให้เช่า เมื่อวันที่ 27 มกราคม 2554 โดยมีกำหนดระยะเวลา 14.5 ปี (วันที่
27 มกราคม 2554 – วันที่ 3 สิงหาคม 2568) และบันทึกข้อตกลงแนบท้ายสัญญาฉบับลงวันที่ 27
มกราคม 2554 และฉบับลงวันที่ 17 กุมภาพันธ์ 2554

โดยสัญญาเช่าเครื่องและอุปกรณ์ฯ นี้ มีวัตถุประสงค์เพื่อให้ CAT Telecom
เช่าเครื่องและอุปกรณ์ระบบ HSPA ทั่วประเทศที่จะมีการติดตั้งบนโครงข่ายของ CAT Telecom
และ เสาโทรคมนาคมของทั้งในส่วนกลางและภูมิภาคของบีเอฟเคที และ บีเอฟเคที ตกลงให้เช่า
และตกลงรับดำเนินการ เปลี่ยน ซ่อมแซม และ บำรุงรักษา เครื่องและอุปกรณ์ HSPA
ที่ให้เช่าทั่วประเทศ เป็นระยะเวลาประมาณ 14.5 ปี
(ตามระยะเวลาของใบอนุญาตประกอบกิจการโทรคมนาคมแบบที่สามของ CAT Telecom) โดย
บีเอฟเคที
ได้รับค่าเช่าในอุปกรณ์เป็นการตอบแทนโดยคำนวณจากจำนวนสถานีฐานที่นำออกให้บริการเชิงพาณิชย์
ซึ่งมีการคำนวณค่าเช่าตามหลักเกณฑ์และวิธีการคำนวณค่าเช่าที่กำหนดในสัญญาเช่าเครื่องและอุปกรณ์ฯ
และเรียกเก็บจาก CAT Telecom ทั้งนี้ บีเอฟเคที หรือ CAT Telecom
อาจขอปรับหรือเปลี่ยนแปลงค่าเช่าได้เป็นครั้งคราว
ตามเงื่อนไขที่กำหนดในสัญญาเช่าเครื่องและอุปกรณ์ฯ

7. สัญญาบริการขายส่งบริการโครงข่ายโทรศัพท์เคลื่อนที่ (HSPA) (“สัญญาขายส่งบริการฯ”)
ระหว่าง CAT Telecom ในฐานะผู้ให้บริการขายส่ง และ เรียลมูฟ
ในฐานะผู้ให้บริการขายต่อบริการ โดยมีกำหนดระยะเวลา 14.5 ปี (วันที่ 27 มกราคม 2554 –
วันที่ 3 สิงหาคม 2568) และบันทึกข้อตกลงแนบท้ายสัญญาฉบับลงวันที่
27 มกราคม 2554 และฉบับลงวันที่ 17 กุมภาพันธ์ 2554

โดยสัญญาขายส่งบริการฯ นี้ เป็นสัญญาขายส่งบริการโทรศัพท์เคลื่อนที่ ตามประกาศคณะกรรมการ
กทช. เรื่อง การประกอบกิจการโทรคมนาคมประเภทการขายส่งบริการและบริการขายต่อบริการ
ฉบับประกาศในราชกิจจานุเบกษา เล่มที่ 123 ตอนพิเศษ 136 ง วันที่ 29 ธันวาคม 2549
และตามที่จะได้มีการแก้ไขเพิ่มเติมเป็นคราวๆ ไป
รวมทั้งประกาศอื่นของหน่วยงานกำกับดูแลที่จะออกในอนาคตในเรื่องการขายต่อบริการโทรศัพท์เคลื่อนที่
โดยในการขายส่งบริการโทรศัพท์เคลื่อนที่ดังกล่าว CAT Telecom
ตกลงขายส่งบริการโทรศัพท์เคลื่อนที่ให้แก่ เรียลมูฟ หรือ
ผู้ประกอบกิจการขายต่อบริการที่ได้รับอนุญาตจากคณะกรรมการ กสทช. โดย เรียลมูฟ ตกลงรับซื้อ
บริการและความจุ (Capacity) ตามสัญญาซึ่งเป็นปริมาณขายส่งบริการโทรศัพท์เคลื่อนที่ที่ เรียล
มูฟ ตกลงรับซื้อโดยมีการ
ตกลงร่วมกันกับ CAT Telecom เป็นคราวไป
โดยคู่สัญญาตกลงให้ข้อผูกพันการรับซื้อความจุตามสัญญาให้สามารถรองรับผู้ใช้บริการจำลองประมาณ
13.3 ล้านราย ภายในวันที่ 31 ธันวาคม 2555
เพื่อให้บริการขายต่อบริการโทรศัพท์เคลื่อนที่แก่ประชาชนในฐานะผู้ประกอบกิจการโทรคมนาคมขายต่อบริการโทรศัพท์เคลื่อนที่บนโครงข่ายโทรศัพท์เคลื่อนที่ระบบ
HSPA ทั้งนี้ เงื่อนไขของสัญญาขายส่งบริการฯ
จะเป็นเงื่อนไขสัญญาที่เป็นมาตรฐานและใช้กับผู้ประกอบการขายต่อทุกรายตามเงื่อนไขที่ CAT
Telecom กำหนด โดย CAT Telecom มีสิทธินำ Capacity
ไปขายต่อแก่ผู้ประกอบกิจการขายต่อบริการรายอื่นได้ นอกจากนี้ CAT Telecom
จะสอบถามความต้องการซื้อความจุเพิ่มเติมของ เรียลมูฟ
หรือผู้ประกอบกิจการขายต่อบริการรายอื่นในทุก ๆ ปี
เพื่อประกอบการพิจารณาขยายความจุโครงข่ายในปีต่อ ๆ ไป